Die feit dat dit redelik afgeleë is maak dit vir ons aantreklik. Of dit die oorseese reisigers en jonger mense gaan tevrede stel is 'n ope vraag. Vir ouer toeriste wat stilte soek is dit ideaal.
Oesterbaai is verruklik. Die natuurskoon slaan 'n mens se asem weg. Orals waar jy kyk is dit ongelooflik mooi.
Die pad daarheen is pateties. Die see-uitsigte pragtig, maar om by die water uit te kom is 'n probleem.
Die dorpie Oesterbaai is heerlik rustig en as jy stilte en afsondering soek is dit die plek om te besoek.
Oesterbaai het ons harte gesteel. As jy na 'n stiller, rustige bestemming soek, is Oesterbaai vir jou! Ons het 'n ongelooflike lekker gesinsvakansie gehad in Oesterbaai.
Mens moet regtig wil gaan, die grondpad van beide kante af is sleg en jy moet alles wat nodig is saamry.
Oesterbaai is 'n ongerepte, veilige vakansie bestemming waar die huise nog nie diefwering het nie. Die 20 km pad tot daar is eintlik baie positief!
Oesterbaai het 'n spesiale bekoring as jy eensaamheid en stilte soek. Lieflike strand. Neem egter in ag dat daar min geriewe is (een restourant, een winkel met baie beperkte voorraad) en dat die naaste dorp 30 km met 'n grondpad is. Daar is ook min om te doen behalwe vir stap en swem. Ek wou dit so hê, maar dit is nie almal se koppie tee nie.
Oesterbaai is gewoonlik stil en is nie die tipiese oorbevolkte en raserige vakansiebestemming nie. Dit is ideaal vir 'n wegbreek waar die doel is om weg te kom van die besige lewe. Omdat daar nie baie toeriste kom nie, moet mens egter voorsiening maak daarvoor dat die winkel nie alles aanhou nie, en dat voorrade op Humansdorp (30 km) aangekoop moet word.
Die groot sandduine is 'n belewenis en die kinders kan daar baljaar met 'n glyplank. Lieflike omgewing.
Wonderlike stil plekkie, ongerep en veilig. Ons hoop dit bly so en word nie gekommersialiseer soos soveel ander juwele nie.
Oesterbaai is afgesonder en kan net met 'n grondpad bereik word. Dit maak dit so 'n rustige, ongerepte plek by die see. Die pragtigste strand en vriendelike inwoners. Ons hoop regtig dat daar nie groot ontwikkelinge plaasvind nie, want dan gaan die rustigheid verlore. As jy wil rus is Oesterbaai die plek.